CELEX: C2005/082/07
Language: hu
Date: 2005-04-02 00:00:00
Title: A Bíróság ítélete (nagytanács) 2005. február 1. a C-203/03. sz. Európai Közösségek Bizottsága kontra Osztrák Köztársaság ügyben (Tagállami kötelezettségszegés – EK 249. és 307. cikk – 76/207/EGK irányelv 2. és 3. cikke – Egyenlő bánásmód nők és férfiak között – Nők föld alatti bányászatban, valamint túlnyomásban és búvárként végzendő munkára való alkalmazásának tilalma)

2.4.2005   
            
            
               HU
            
            
               Az Európai Unió Hivatalos Lapja
            
            
               C 82/4
            
         
      A BÍRÓSÁG ÍTÉLETE
   
   (nagytanács)
   2005. február 1.
   a C-203/03. sz. Európai Közösségek Bizottsága kontra Osztrák Köztársaság ügyben (1)
   
   (Tagállami kötelezettségszegés - EK 249. és 307. cikk - 76/207/EGK irányelv 2. és 3. cikke - Egyenlő bánásmód nők és férfiak között - Nők föld alatti bányászatban, valamint túlnyomásban és búvárként végzendő munkára való alkalmazásának tilalma)
   (2005/C 82/07)
   Az eljárás nyelve: német
   A C-203/03. sz.. Európai Közösségek Bizottsága (meghatalmazottak: N. Yerrell és H. Kreppel) kontra Osztrák Köztársaság (meghatalmazottak: H. Dossi és E. Riedl) ügyben, az EK 226. cikk alapján kötelezettségszegés megállapítása iránt 2003. május 12-én benyújtott kereset tárgyában, a Bíróság (nagytanács), tagjai V. Skouris elnök, P. Jann, C. W. A. Timmermans és A. Rosas tanácselnökök, J.-P. Puissochet, R. Schintgen, N. Colneric (előadó), J. Malenovský, J. Klučka, U. Lõhmus és E. Levits bírák, főtanácsnok: F. G. Jacobs, hivatalvezető: R. Grass, 2005. február 1-jén meghozta ítéletét, amelynek rendelkező része a következő:
   
               1)
            
            
               Mivel hatályban tartotta az 1973. július 25-i Druckluft- und Taucherarbeiten-Verordnung (a túlnyomásban és a búvárként végzendő munkáról szóló rendelet) 8. és 31. cikkében a nők túlnyomásban és a búvárként végzendő munkára való alkalmazásának – az előbbi esetben korlátozott számú kivétellel – általános tilalmát, az Osztrák Köztársaság nem teljesítette a férfiak és a nők közötti egyenlő bánásmód elvének a munkavállalás, a szakképzés, az előmenetel és a munkakörülmények terén történő végrehajtásáról szóló, 1976. február 9-i 76/207/EGK tanácsi irányelv 2. és 3. cikkéből eredő kötelezettségeit.
            
         
               2)
            
            
               A Bíróság a keresetet ezt meghaladó részében elutasítja.
            
         
               3)
            
            
               A felek maguk viselik költségeiket.
            
         
      (1)  HL C 158., 2003.7.5.